මේ නුවරඑළිය තලවකැලේ ප්‍රධාන මාර්ගයේ ඩ්‍රෙස්ෆොර්ට් ක්‍රිස්තියානි පල්ලිය අසල ප්‍රධාන මාර්ගය අද දක්නට ලැබුණු ආකාරයයි.මේ මාර්ගය මාර්ග සංවර්ධන කටයුතු යටතේ නවීකරණය කොට තවමත් මසක් වත් ගත වී නැහැ.මේ දර්ශන පෙන්වා දෙන්නේ ප්‍රමිතියෙන් තොර ඉදිකිරීම් වල අද තත්ත්වයයි.මෙම මාර්ගයේ ඉදිකිරීම් කටයුතුවල ප්‍රමිතිය සම්බන්ධයෙන් හිරු ප්‍රවෘත්ති අවස්ථා ගණනාවක දී විවිධ හෙළිදරව් කිරීම් කළ ද ඒ සියල්ල බලධාරීන්ට බීරි අලින්ට වීනා වැයුමක් පමනක් වුණා.අප පෙන්වා දුන් වරද එදා නිවැරදි කරගන්නට බලධාරීන් උත්සාහ දරුවා නම් මේ ලෙස මහජන මුදල් නිරපරාදේ අපතේ නොයනු ඇති.තවමත් මේ මාර්ගයේ සංවර්ධන කටයුතු සිදුවන අතර මේ සිද්ධිය හරහා හෝ මේ මාර්ගයේ ඉදිකිරීම් ප්‍රමිතිය පිළිබඳ බලධාරීන්ගේ අවධානය යොමු වන්නේ නම් ඒ හරහා මේ රටේ බදු ගෙවන ජනතාවගේ මුදල් වලට යම් හෝ සාධාරණයක් ඉටු වනු ඇති.